open-index/open-wikipedia-markdown huggingface dataset:
Ελεύθερη σχέση

Η **ελεύθερη σχέση** είναι μια βιολογική και συναισθηματική σχέση μεταξύ δυο ατόμων, τα οποία μπορεί να έχουν μια, αποκλειστικά ή μη, σεξουαλική σχέση χωρίς να απαιτούν ή να προσδοκούν τις δεσμεύσεις που συνεπάγονται συνήθως οι μόνιμες ερωτικές σχέσεις. Τα κίνητρα για τη σύναψη μιας ελεύθερης σχέσης ποικίλλουν. Υπάρχουν μεγάλες διαφορές από κοινωνία σε κοινωνία αλλά και ανάμεσα στα φύλα όσον αφορά την αποδοχή και το εύρος των ελεύθερων σχέσεων.

Μια ελεύθερη σχέση μπορεί να απασχολεί τα άτομα μόνο για περιορισμένο τμήμα του χρόνου τους ή να έχει περιορισμένο χρονικό ορίζοντα. Μπορεί να είναι μονογαμική ή όχι. Σε κάθε περίπτωση, η κυριαρχία της σχέσης στις ζωές των ατόμων που συμμετέχουν είναι περιορισμένη με δική τους επιλογή, ενώ συνήθως υπάρχει η αίσθηση ότι η σχέση θα διαρκέσει μόνο όσο και τα δυο μέλη της το επιθυμούν, χωρίς άλλες δεσμεύσεις.

Η ελεύθερη σχέση διαφέρει από το ελεύθερο σεξ, το οποίο δεν περιλαμβάνει τη συναισθηματική πλευρά μιας σχέσης, καθώς και από τις σχέσεις της μιας νύχτας, καθώς δεν αφορά μια μεμονωμένη σεξουαλική επαφή. Στο βαθμό που συμπεριλαμβάνουν σποραδικές σεξουαλικές επαφές, οι σχέσεις αυτές είναι προσανατολισμένες περισσότερο στην ικανοποίηση σεξουαλικών αναγκών παρά ερωτικών/συναισθηματικών. Ωστόσο, αρκετές φορές οι ελεύθερες σχέσεις περιλαμβάνουν αμοιβαία υποστήριξη, τρυφερότητα και απόλαυση της/του συντρόφου, στοιχεία που απαντώνται και σε πιο δεσμευτικές μορφές ερωτικών σχέσεων.

Οι ελεύθερες σχέσεις ορισμένες φορές αναφέρονται στην αγγλική γλώσσα σαν «friends with benefits», που στα ελληνικά αποδίδεται ως «φίλοι με προνόμια» ή «φίλοι με έξτρα», καθώς και «no strings attached».

## Παραπομπές


Κατηγορία:Σεξουαλικότητα
Παρθενόπη Μπουζούρη

Η **Παρθενόπη Μπουζούρη** είναι Ελληνίδα ηθοποιός. Γεννήθηκε στην Ξάνθη. Σπούδασε Γεωπονία στο Αριστοτέλειο Πανεπιστήμιο Θεσσαλονίκης και θέατρο στη Σχολή Βεάκη. Είναι ιδρυτικό μέλος του Θεάτρου Δωματίου. Διδάσκει υποκριτική και αυτοσχεδιασμό.

## Φιλμογραφία
### Θέατρο

#### Σκηνοθεσία Άντζελας Μπρούσκου
1994 - Μισάνθρωπος, Μολιέρου

1997 - Δεσποινίς Julie, Στριντμπεργκ

1999 - Μήδεια, Ευριπίδη

2001 - Ναι, Μαργαρίτα  Καραπανου

2002 - Βόυτσεκ, Γκέοργκ Μπύχνερ

2004 - Ήρθε η ώρα. Τομή, Τόμας Οστερμάιερ 

2005 - Περιμένοντας...( κάτι για την πείνα…) – βασισμένο στο Περιμένοντας τον Γκοντό του Σάμουελ Μπέκετ

2007 - Blasted, Σάρα Κέιν, (Κειτ)

2008 - Λεωφορείον ο Πόθος, Τεννεσι Ουιλλιαμς, (Στέλλα)

2009 - Reality, σύλληψη-δραματουργία Α.Μπρούσκου-Π.Μπουζούρη (Κόκκινη, Λευκή Βασίλισσα)

#### Φεστιβάλ Αθηνών και Επιδαύρου
2006 - Ηλέκτρα, Σοφοκλή (Ηλεκτρα)

2008 - Αγαμέμνων, Αισχύλου, (Κασσάνδρα)

2010 - Wonderland, βασισμένο στο «Αλίκη στην Χώρα των Θαυμάτων» του Λούις Κάρολ (Ελληνική Θεαμάτων)

#### Εθνικό  Θέατρο
2014 - Τα πικρά δάκρυα της Πέτρα φον Καντ του Ράινερ Βέρνερ Φασμπίντερ.

2010 - Τίτος Ανδρόνικος, του Σέξπιρ (Λαβίνια).

2012 - Μellemrum, site-specific performance festival 2012, Copenghagen

### Κινηματογράφος
*Η επίθεση του γιγαντιαίου μουσακά του Πάνου Κούτρα
*Κλέφτης ή Πραγματικότητα της Αντουανέτας Αγγελίδη 
*Δεκαπενταύγουστος του Κωνσταντίνου Γιάνναρη
*Όμηρος του Κωνσταντίνου Γιάνναρη

## Σχετικές αναφορές

* https://web.archive.org/web/20120713131140/http://www.sgt.gr/uploads/Bouzouri_cv.pdf
* http://www.enet.gr/?i=news.el.article&id=50319
* http://www.mixtape.gr/¶ntzela-brouskou-parthenopi-bouzouri-blasted/ 
* https://web.archive.org/web/20130719090617/http://www.vyrsodepseio.com/el/events/4-workshops/81-oi-aggelioforoi
* 
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Awesome as Fuck

Το **Awesome as Fuck** (τυποποιημένο ως Awesome ως F ** k ή Awesome ως **** στο εξώφυλλο) είναι ένα live album από την αμερικανική πανκ ροκ μπάντα Green Day. Το άλμπουμ κυκλοφόρησε στις 22 Μαρτίου του 2011 μέσω της Reprise Records. Το άλμπουμ αποτελείται από κομμάτια που ηχογραφήθηκαν την περίοδο της περιοδείας για την υποστήριξη του 21st Century Breakdown. Περιλαμβάνει ένα DVD από μια συναυλία που έλαβε μέρος στο Saitama Super Arena της Σαϊτάμα στην Ιαπωνία. Είναι επίσης διαθέσιμο σε Blu-ray Disc. 

## CD

* Το κομμάτι 1 είναι ηχογραφημένο στο Λονδίνο
* Το κομμάτι 2 είναι ηχογραφημένο στο Μάντσεστερ
* Το κομμάτι 3 είναι ηχογραφημένο στη Γλασκόβη
* Το κομμάτι 4 είναι ηχογραφημένο στο Δουβλίνο
* Το κομμάτι 5 είναι ηχογραφημένο στο Ντάλας
* Το κομμάτι 6 είναι ηχογραφημένο στο Φοίνιξ
* Το κομμάτι 7 είναι ηχογραφημένο στο Ίρβιν της Καλιφόρνια
* Το κομμάτι 8 είναι ηχογραφημένο στο Τσούλα Βίστα της Καλιφόρνια
* Το κομμάτι 9 είναι ηχογραφημένο στο Κλάρκστον του Μίσιγκαν
* Το κομμάτι 10 είναι ηχογραφημένο στη Νέα Υόρκη
* Το κομμάτι 11 είναι ηχογραφημένο στη Σαϊτάμα
* Το κομμάτι 12 είναι ηχογραφημένο στο Βερολίνο
* Το κομμάτι 13 είναι ηχογραφημένο στο Μπρισμπέιν
* Το κομμάτι 14 είναι ηχογραφημένο στο Μάουντεν Βιού της Καλιφόρνια
* Το κομμάτι 15 είναι ηχογραφημένο στο Μόντρεαλ
* Το κομμάτι 16 είναι ηχογραφημένο στο Νίκελσντορφ της Αυστρίας
* Το κομμάτι 17 είναι ηχογραφημένο στο Νίκελσντορφ της Αυστρίας
* Το κομμάτι 18 είναι ηχογραφημένο στο Τσούλα Βίστα της Καλιφόρνια
* Το κομμάτι 19 είναι ηχογραφημένο στο Χάρτφορντ του Κονέκτικατ
* Το κομμάτι 20 είναι ηχογραφημένο στην Αλφαρέτα της Τζόρτζια

## DVD

* Τα κομμάτια 1-17 είναι κινηματογραφημένα στο  στο Saitama Super Arena της Σαϊτάμα στις 23 και 24 Ιανουαρίου του 2010
* Το κομμάτι 18 είναι κινηματογραφημένο στο Φοίνιξ στις 30 Αυγούστου του 2010

## Συντελεστές
* Billie Joe Armstrong – κιθάρα, φωνή, παραγωγός
* Mike Dirnt – μπάσο, φωνητικά, παραγωγός
* Tré Cool – ντραμς, παραγωγός
* Jason White – κιθάρα
* Jason Freese – αρμόνιο, πνευστά
* Jeff Matika – κιθάρα

**CD:**

* Chris Dugan – μηχανικός μίξινγκ
* Ted Jensen – mastering
* Kevin Lemoine – μηχανικός ηχογράφησης
* Brad Kobylckzak – μηχανικός ηχογράφησης
* Mike Manning – βοηθός μηχανικός
* Kumar Butler – βοηθός μηχανικός
* Sergio Almonte – βοηθός μηχανικός
* Nick Tresko – βοηθός μηχανικός
* Ben Hirschfield – βοηθός μηχανικός

**DVD:**

* Chris Dugan – σκηνοθέτης
* Bill Berg-Hillinger – σκηνοθέτης, μοντάζ, χρωματιστής
* Ryan Cooke – επιπλέον μοντάζ
* Michael Mastrangelo – επιπλέον μοντάζ
* Carl Jordan – επιπλέον μοντάζ
* Tammy Berg – επιπλέον μοντάζ
* Bill Butterfield – επιπλέον μοντάζ
* Chris Johnston – μίξινγκ μετά την εγγραφή ήχου
* David May – παραγωγός
* Justin Lomax – μοντάζ στο "Cigarettes and Valentines"
* Shane Ruggieri – χρωματιστής στο "Cigarettes and Valentines"

**Συσκευασία:**

* Chris Bilheimer – καλλιτεχνική διεύθυνση
* Chris Dugan – φωτογράφος

Κατηγορία:Δισκογραφία των Green Day
Κατηγορία:Άλμπουμ του 2011
Ντούλα Μουρίκη

Η **Ντούλα Μουρίκη** (Αμπελόκηποι Αιγιαλείας, 17 Ιουνίου 1934 - 25 Νοεμβρίου 1991) ήταν Ελληνίδα πανεπιστημιακός. Υπήρξε η πρώτη γυναίκα καθηγήτρια της Αρχιτεκτονικής Σχολής στην Ιστορία της τέχνης. Έγινε γνωστή και από τον αγώνα της για τη διάσωση της βυζαντινής κληρονομιάς στην Ελλάδα. Τιμήθηκε με πολλές διακρίσεις, μεταξύ των οποίων και το *[[βραβείο Χέρντερ]]* (1987) από το Πανεπιστήμιο της Βιέννης.

## Βιογραφικά στοιχεία
Ολοκλήρωσε τη δευτεροβάθμια εκπαίδευση στην ιδιαίτερη πατρίδα της και το 1956 πήρε το πτυχίο από τη Φιλοσοφική Σχολή του Πανεπιστημίου των Αθηνών στο τμήμα Ιστορίας και Αρχαιολογίας. Δύο χρόνια αργότερα έγινε και πτυχιούχος Γαλλικής Φιλολογίας. Την ίδια περίοδο είχε φοιτήσει με υποτροφία στη Σορβόννη και στο δεύτερο μισό της δεκαετίας του 1960 πάλι με υποτροφία στο Πρίνστον από όπου απέκτησε μεταπτυχιακό τίτλο στις καλές τέχνες με άριστα. Στο ίδιο πανεπιστήμιο αναγορεύτηκε διδάκτωρ Φιλοσοφίας το 1970 και ήταν η πρώτη γυναίκα που πέτυχε κάτι τέτοιο. Το 1971 έγινε ξανά η πρώτη γυναίκα που εξελέγη καθηγήτρια στην έδρα της Γενικής Ιστορίας της Τέχνης στην Ανωτάτη Αρχιτεκτονική Σχολή του Εθνικού Μετσόβιου Πολυτεχνείου. Το σημαντικότερο ίσως έργο της είναι η μονογραφία της για τα ψηφιδωτά της Νέας Μονής Χίου, που εκδόθηκε το 1985. Τα τελευταία χρόνια της ζωής της μελέτησε τις τοιχογραφίες του Μυστρά.

## Εργογραφία
**Αναγέννηση, μανιερισμός, μπαρόκ*, 1975
**Τα ψηφιδωτά της Νέας Μονής Χίου*, τομ. 1,2, εκδ. Εμπορική Τράπεζα της Ελλάδος, 1985

## Εξωτερικοί σύνδεσμοι
*Εθνικό Κέντρο Τεκμηρίωσης - Δελτίον της Χριστιανικής Αρχαιολογικής Εταιρείας 17 (1993-1994)
*Αντώνης Κ. Αντωνιάδης, Μαίρη Άσπρα - Βαρδαβάκη, Μυρτάλη Αχειμάστου - Ποταμιάνου και άλλοι, ''Λαμπηδών: Αφιέρωμα στη μνήμη της Ντούλας Μουρίκη'', (επιμ. Μαίρη Άσπρα-Βαρβαδάκη), Πανεπιστημιακές Εκδόσεις ΕΜΠ, 2003, ISBN 978-960-254-632-1.

## Παραπομπές


Κατηγορία:Μέλη Εθνικού Μετσόβιου Πολυτεχνείου
Κατηγορία:Έλληνες ιστορικοί της τέχνης
Κατηγορία:Αποδέκτες του Βραβείου Χέρντερ
Datsun 13

Το **Datsun 13** ήταν ένα αυτοκίνητο πόλης, που κατασκεύαζε η ιαπωνική αυτοκινητοβιομηχανία Datsun και κυκλοφόρησε τον Απρίλιο του 1934, αντικαθιστώντας το Datsun 12, ενώ το 13 ήταν και το πρώτο όχημα της εταιρείας που κατάφερε ποτέ εξαγωγή από την χώρα. Συνολικά εξήχθησαν 44 αντίτυπα.

## Εκδόσεις
Το **Datsun 13** ήταν το πρώτο αυτοκίνητο της Datsun το οποίο κάλυπτε τόσο μεγάλη παλέτα κατηγοριών. Εκτός από τις κλασικές του εκδόσεις, Phaeton, Sedan και Roadster, το Datsun 13 ήταν διαθέσιμο επίσης σε Van έκδοση, καθώς επίσης και σε μια έκδοση μικρού φορτηγού την Datsun 13Τ (Truck / ελαφρύ φορτηγό).

## Σχεδίαση
Σχεδιαστικά το **Datsun 13** διέφερε εν μέρει από τον προκάτοχό του, έχοντας εντελώς διαφορετική εμπρός γρίλια, η οποία ήταν χρωμιωμένη και σε σχήμα καρδιάς. Καινούριοι ήταν και οι τροχοί του οχήματος, ενώ οι αεραγωγοί στο καπό δεν ήταν πλέον κάθετοι, αλλά είχαν μια ελαφριά κλίση 10 μοιρών, όση ακριβώς ήταν και η κλίση της εμπρός γρίλιας.

Όπως και στο Datsun 12, τα κύρια μέρη του οχήματος κατασκευάζονταν από την Yanase Motor και την Nihon Jidosha Corporation, ενώ το σασί του αυτοκινήτου κατασκευαζόταν από την Tobata Casting, μετέπειτα Nissan, στο εργοστάσιο της Οσάκα.

## Τεχνικά χαρακτηριστικά
Αναβάθμιση στον μηχανολογικό τομέα δεν υπήρξε για το **Datsun 13**, καθώς χρησιμοποιούσε τον ίδιο κινητήρα, κυβισμού 747 cm³ και ισχύος 12 ίππων στις 3.000 στροφές το λεπτό και μετέδιδε την κίνηση στους πίσω τροχούς μέσω του ίδιου 3-τάχυτου χειροκίνητου κιβωτίου ταχυτήτων με το Datsun 12.

Ως αποτέλεσμα, ίδια ήταν και η τελική ταχύτητα του οχήματος, που έφτανε τα 73 χλμ./ώρα.

## Πηγές
# https://web.archive.org/web/20131117191615/http://www.earlydatsun.com/datsun13.html

Κατηγορία:Μοντέλα Datsun
Κατηγορία:Αυτοκίνητα πόλης
Ζοζέφ Φρανσουά Φουλόν

Ο **Ζοζέφ-Φρανσουά Φουλόν ντε Ντουέ** (Joseph-François Foullon de Doué) ή **Foulon de Doué** (Παρίσι, 25 Ιουνίου 1715 - 22 Ιουλίου 1789) ήταν Γάλλος πολιτικός και γενικός ελεγκτής των Οικονομικών επί βασιλείας Λουδοβίκου ΙΣΤ΄.

## Βιογραφία

### Αξιώματα
Γεννήθηκε στο Σομίρ (Saumur) επί του Μεν και Λουάρ (Maine-et-Loire). Στη διάρκεια του Επταετούς Πολέμου υπηρέτησε σε αξιώματα στο Στρατό και στο Ναυτικό (Γενικός Επιθεωρητής, Intendant-General) με στρατάρχη το Σαρλ Λουί Ογκίστ Φουκάν ντε Μπελ Ιλ (Charles-Louis-Auguste Fouquand de Belle-Isle). Το 1771 διορίστηκε επιθεωρητής των Οικονομικών και το 1789, μετά την απόλυση του Ζακ Νεκέρ, ο Φουλόν διορίστηκε γενικός ελεγκτής των Οικονομικών και υπουργός παρά τω βασιλεί (Maison du Roi), καθώς αποτέλεσε την επιλογή ενός κόμματος ως αντικαταστάτης.

Ήταν μισητός σε όλες τις πλευρές. Οι γεωργοί τον μισούσαν για την αυστηρότητά του, οι Παρισινοί για τα πλούτη του και θεωρούσαν ότι οφείλονταν στην εκμετάλλευση του λαού. Σύμφωνα με μια ανυπόστατη φήμη, ο Φουλόν φέρεται να είχε πει στη διάρκεια του λιμού που είχε ταλανίσει τη Γαλλία νωρίτερα: "*Αν αυτά τα αγρίμια δεν έχουν ψωμί, τότε ας φάνε άχυρο*". Ήταν ακραιφνής συντηρητικός και συνάμα πολύ εχθρικός προς τον κύκλο του Λουδοβίκου Φιλίππου της Ορλεάνης.

Προτού ξεσπάσει η Γαλλική Επανάσταση, ο Φουλόν ήταν μέλος του Κοινοβουλίου των Παρισίων (Parlement) και είχε το παρατσούκλι *Ame damnée* (κοινός δαίμονας).

### Φυγή και φόνος

Έπειτα από την κατάληψη της Βαστίλης στις 14 Ιουλίου 1789, γνωρίζοντας ότι ο λαός τον μισούσε, ο Φουλόν έφυγε από το Παρίσι και πήγε στην οικία του φίλου του, Αντουάν ντε Σαρτέν στο Βιρί-Σατιγιόν (Viry-Châtillon), λίγα μίλια νότια της πρωτεύουσας. Εκεί αποπειράθηκε να διαδοθεί σε όλους ότι είχε πεθάνει.

Ωστόσο σύντομα συνελήφθη από τους χωρικούς που εργάζονταν στα κτήματα του Σαρτέν και μεταφέρθηκε στο δημαρχείο των Παρίσίων (Hôtel de Ville). Υποβλήθηκε σε ταπεινωτική μεταχείριση από τους χωρικούς, που τον ανάγκασαν να περπατήσει ξυπόλητος, έχοντας ένα φορτίο άχυρα δεμένο στην πλάτη του και του έδωσαν να πιει μόνο ξίδι που είχε πιπέρι. Επιπλέον, του σκούπισαν τον ιδρώτα από το πρόσωπό του με τσουκνίδες.

Ο Ζαν Σιλβέν Μπαγί και ο Ζακ Λαφαγιέτ προσπάθησαν να μπουν ανάμεσα οι ίδιοι, αλλά ο Φουλόν σύρθηκε μαζί με το γαμπρό του Μπερτιέ ντε Σοβινί από τον όχλο στην πλατεία Γκρεβ. Εκεί τον κρέμασαν από ένα φανάρι αλλά το σχοινί κόπηκε 3 φορές. Έτσι, αποφάσισαν να τον αποκεφαλίσουν και στη συνέχεια το κεφάλι του το περιέφεραν καρφωμένο σε πάσσαλο, ενώ το στόμα του το γέμισαν με άχυρα. Την ίδια σχεδόν στιγμή σκοτώθηκε και ο Μπερτιέ ντε Σοβινί. Το επεισόδιο αυτό αναφέρεται στο έργο του Τσαρλς Ντίκενς *"[[Ιστορία Δύο Πόλεων]]"*.

## Πηγές
*Eugène Bonnemère, *Histoire des paysans* (4th ed., 1887), tome iii
*Charles Louis Chassin, *Les Élections et les cahiers de Paris en 1789* (Paris, 1889), tomes iii. and iv.

## Εξωτερικοί σύνδεσμοι
* 

Κατηγορία:Γάλλοι πολιτικοί
Κατηγορία:Γαλλική Επανάσταση
Γκρέιτ Αμπάκο

Το **Γκρέιτ Αμπάκο** (Αγγλικά: *Great Abaco Island*) είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Με έκταση 1.144 τ.χλμ. είναι το πέμπτο μεγαλύτερο νησί των Μπαχαμών, μετά το Βόρειο Άντρος, το Γκρέιτ Ινάγκουα, το Νότιο Άντρος και το Γκραντ Μπαχάμα και έχει πληθυσμό 16.692 κατοίκους (2000). Κύριος οικισμός του νησιού είναι το Μαρς Χάρμπουρ με 6.283 κατοίκους.

Γκρειτ Αμπακο
Βασίλειος Μελεγκάνος

Ο **Βασίλειος Μαλεγκάνος** (1877-1905) ήταν Καστοριανός δάσκαλος που ασκούσε τα εκπαιδευτικά του καθήκοντα στο Κεφαλάρι Καστοριάς (τότε Σέτομα) γνώριμος του Στέφανου Δραγούμη.

## Η δολοφονία του
[thumb|left|180px|Η σορός του Μελεγκάνου, σε φωτογραφία του [Λεωνίδας Παπάζογλου|Λεωνίδα Παπάζογλου. ]]
Ο Βασίλειος Μελεγκάνος δολοφονήθηκε από τσέτα βουλγαροφρόνων στις 14 Μαρτίου 1905. Σύμφωνα με τις πηγές η σορός του έφερε τριάντα λογχισμούς, ενώ: «Ο νεκρός μεταφέρθηκε από τους συγγενείς του για διαμαρτυρία και ερρίφθη ημίγυμνος εις το Διοικητήριον, το οποίον περιεκυκλώθη υπό πάσης σχεδόν της πόλεως, ζητούσης την απέλασιν εκ Καστορίας του προ 25ετίας άνευ λόγου διαμένοντος Βουλγάρου ιερέως άνευ κοινότητος βουλγαρικής». 

Ο τότε Μητροπολίτης Γερμανός Καραβαγγέλης μεταξύ άλλων προς τους συγκεντρωθέντες ανέφερε :«Πες τε στον Βασίλ Τσακαλάρωφ, Λαζάρ Ποπτράϊκωφ και τους λοιπούς ότι αυτά που ξέρανε να τα ξεχάσουν, τα ψέματα τελείωσαν».

## Παραπομπές


Κατηγορία:Μακεδονικός Αγώνας
Κατηγορία:Μακεδονομάχοι
2887 Κρινόφ

μικρογραφία|Η τροχιά του αστεροειδούς 2887 Κρινόφ
Ο **Κρινόφ (Krinov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού μετεωριτολόγου Ευγενίου Κρινόφ (Евгений Леонидович Кринов, 1906–1984).

## Φυσικά χαρακτηριστικά
Τα κυρίως φυσικά χαρακτηριστικά του Κρινόφ είναι άγνωστα. Ο Κρινόφ περιστρέφεται γύρω από τον εαυτό του μία φορά κάθε 16 ώρες και 43 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κρινοφ
2888 Χόντγκσον

Ο **Χόντγκσον (Hodgson)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,1. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αμερικανού καθηγητή της φυσικής Ρίτσαρντ Χόντγκσον (*Richard G. Hodgson*).

## Φυσικά χαρακτηριστικά
Τα κυρίως φυσικά χαρακτηριστικά του Χόντγκσον είναι άγνωστα. Ο Χόντγκσον περιστρέφεται γύρω από τον εαυτό του μία φορά κάθε 6 ώρες και 54 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χοντγκσον
Ιωάννης Ξανθάκης

Ο **Ιωάννης Ξανθάκης** (Γύθειο,21 Νοεμβρίου 1904 - Αθήνα, 10 Ιουλίου 1994) ήταν Έλληνας μαθηματικός και αστρονόμος. Χρημάτισε υπουργός Γεωργίας στο πρώτο μισό της δεκαετίας του ' 60. Μεταξύ άλλων, καθιέρωσε και το μάθημα των πιθανοτήτων στις μαθηματικές σπουδές.

## Βιογραφία
Σπούδασε Μαθηματικά και Φυσική στο Πανεπιστήμιο των Αθηνών και αναγορεύτηκε διδάκτωρ σε ηλικία 25 ετών. Η διατριβή του είχε τίτλο "Συμβολή εις την θεωρίαν των ανωμαλιών των διαφορικών εξισώσεων πρώτης τάξεως" και ολοκληρώθηκε υπό την επίβλεψη του καθηγητή Παναγιώτη Ζερβού. Μετεκπαιδεύτηκε στο Αστεροσκοπείο του Στρασβούργου. Υπηρέτησε ως καθηγητής των Ανωτέρων Μαθηματικών στη Στρατιωτική Σχολή Ευελπίδων και εν συνεχεία, το 1940 καθηγητής Αστρονομίας στη Φυσικομαθηματική Σχολή του Αριστοτελείου Πανεπιστημίου Θεσσαλονίκης. Δίδαξε στην τελευταία επί 16 χρόνια. Το 1955 εξελέγη τακτικό μέλος της Ακαδημίας Αθηνών και το 1966 εξελέγη μέλος στο πρώτο Δ.Σ. της Εταιρείας Λακωνικών Σπουδών.  Ήταν ο πρώτος επόπτης του γραφείου Ερευνών και Υπολογισμών της Ακαδημίας, στην οποία χρημάτισε πρόεδρος το 1964.  Διετέλεσε πρόεδρος της Ελληνικής Μαθηματικής Εταιρείας (1965-68) και της Εθνικής Αστρονομικής Επιτροπής.

Ο Ξανθάκης ανέλαβε υπουργός Γεωργίας για πρώτη φορά στην υπηρεσιακή κυβέρνηση του Στυλιανού Μαυρομιχάλη. Υπηρέτησε από τις 29 Σεπτεμβρίου 1963 ως τις 8 Νοεμβρίου 1963. Στην υπηρεσιακή κυβέρνηση του Παρασκευόπουλου χρημάτισε ξανά υπουργός Γεωργίας, από τις 30 Δεκεμβρίου 1963 ως τις 18 Φεβρουαρίου 1964.

Πέθανε στις 10 Ιουλίου 1994 σε ηλικία 90 ετών.

## Επιλεγμένα έργα
*"Αστρονομία" (1948 - 1952), σε 4 τόμους
*"Γενικά Μαθηματικά" (1949) 
*"Λογισμός Πιθανοτήτων - Θεωρία σφαλμάτων" (1950)

## Παραπομπές


## Εξωτερικοί σύνδεσμοι
*Τεκμήρια 

Κατηγορία:Έλληνες αστρονόμοι
Κατηγορία:Έλληνες μαθηματικοί
Κατηγορία:Πρόεδροι της Ακαδημίας Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Μέλη της Ακαδημίας Αθηνών
2889 Μπρνο

Ο **Μπρνο** (*Brno*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1981 από τον Τσέχο αστρονόμο Αντονίν Μρκος στο Αστεροσκοπείο Κλετ, και πήρε το όνομά του από την ομώνυμη μεγάλη πόλη της Τσεχίας, στην επαρχία της οποίας γεννήθηκε ο Μρκος.

Ο Μπρνο ανήκει στην Οικογένεια αστεροειδών της Ηούς.

## Φυσικά χαρακτηριστικά
Τα κυρίως φυσικά χαρακτηριστικά του Μπρνο είναι άγνωστα. Ο Μπρνο περιστρέφεται γύρω από τον εαυτό του μία φορά κάθε 7 ως 12 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπρνο
Κατηγορία:Μπρνο
On the Radio

To On the Radio είναι ένα live άλμπουμ από το αμερικάνικο πανκ ροκ συγκρότημα Green Day. Κυκλοφόρησε την Πρωτοχρονιά του 2012 από την Smokin'. Περιέχει κομμάτια από τα τρία πρώτα άλμπουμ της μπάντας, 39/Smooth, Kerplunk και Dookie. Ηχογραφήθηκε το 1992 από τον ραδιοφωνικό σταθμό WFMU του Νιου Τζέρσεϊ. Έχει κυκλοφορήσει πολλές φορές σε μορφή bootleg, με την πιο γνωστή κυκλοφορία να ονομάζεται Radio Daze.

## Τραγούδια

## Συντελεστές
* Billie Joe Armstrong - κιθάρα, φωνή
* Mike Dirnt - μπάσο, φωνητικά
* Tré Cool - ντραμς , φωνή στα "Dominated Love Slave" και "All By Myself"

Κατηγορία:Δισκογραφία των Green Day
Κατηγορία:Άλμπουμ του 2012
Δημοτικό Κλειστό Γυμναστήριο Δράμας «Δημήτρης Κραχτίδης»

Το **Δημοτικό Κλειστό Γυμναστήριο «Δημήτρης Κραχτίδης»** είναι αθλητικό κέντρο που βρίσκεται στην πόλη της Δράμας, στον ομώνυμο νομό. Φέρει το όνομα του Θρακιώτη Δημήτρη Κραχτίδη, από την Αδριανούπολη της Ανατολικής Θράκης, ο οποίος επί σειρά ετών διετέλεσε νομαρχιακός Επιθεωρητής Φυσικής Αγωγής και συνέβαλε αποφασιστικά στην ανάπτυξη του αθλητισμού στην περιοχή.

Κατασκευάστηκε το 1997 και διαθέτει χωρητικότητα 1.700 θεατών. Ο φορέας στον οποίο ανήκει είναι ο Δήμος Δράμας.

Το Κλειστό Γυμναστήριο φιλοξενεί αγώνες καλαθοσφαίρισης, πετοσφαίρισης και χειροσφαίρισης. Έχει φιλοξενήσει δύο αγώνες της Εθνικής Ελλάδος για τα προκριματικά του Ευρωμπάσκετ 1999 (με Βέλγιο και Γερμανία), καθώς και το All-Star Game Ανδρών του 2002. Εκεί διεξήχθη επίσης το Final-4 του Κυπέλλου Ελλάδος πετοσφαίρισης ανδρών το 1998-99,   ο τελικός του Κυπέλλου Ελλάδος χειροσφαίρισης γυναικών το 2005 και οι αγώνες της Εθνικής ομάδας Ανδρών Handball με Γερμανία, Ισπανία, Πολωνία, Σερβία, Τυνησία.

Χρησιμοποιείται ως έδρα από τους συλλόγους Α.Σ. ΓΑΙΑ ΔΡΑΜΑΣ  ΔΡΑΜΑ 1986 BIANCO MONTE Κ.Α.Ο. Δράμας και  Α.Σ. Τιτάνες Δράμας.

## Παραπομπές


## Εξωτερικοί σύνδεσμοι
* Δορυφορικός χάρτης της περιοχής 

Δραμας Δημητρης Κραχτιδης
Δραμας Δημητρης Κραχτιδης
Δραμας Δημητρης Κραχτιδης
Δραμας Δημητρης Κραχτιδης
Δραμας Δημητρης Κραχτιδης
2890 Βιλιούσκ

μικρογραφία|Η τροχιά του αστεροειδούς 2890 Βιλιούσκ
Ο **Βιλιούσκ (Vilyujsk)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1978 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας, και πήρε το όνομά του από τη ρωσική πόλη Βιλιούσκ της Γιακουτίας.

## Φυσικά χαρακτηριστικά
Τα κυρίως φυσικά χαρακτηριστικά του Βιλιούσκ είναι άγνωστα. Ο Βιλιούσκ περιστρέφεται γύρω από τον εαυτό του μία φορά κάθε 2,5 ως 4,5 ώρες περίπου, μία αρκετά γρήγορη περιστροφή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βιλιουσκ
60 (αριθμός)

Το **60** (εξήντα) είναι ο φυσικός αριθμός που βρίσκεται μετά από το 59 και πριν από το 61. Είναι άρτιος αριθμός, αφού 60:2 = 30, δηλαδή διαιρείται με το 2, στο σύνολο των φυσικών αριθμών. Ο αριθμός 60 συμβολίζεται ως **LX** στο ρωμαϊκό σύστημα αρίθμησης και ως **Ξ' ** στο ελληνικό σύστημα αρίθμησης.

## Στα μαθηματικά
* Το 60 είναι σύνθετος αριθμός, αφού οι φυσικοί διαιρέτες του είναι 1, 2, 3, 4, 5, 6, 10, 12, 15, 20, 30 και 60, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 62. Aποτελεί υψηλά σύνθετο αριθμό καθώς διαθέτει περισσότερους διαιρέτες (11) από όλους τους αριθμούς που προηγούνται πριν από αυτόν.
* Το 60 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο.
* Το ανάπτυγμα πρώτων παραγόντων του 60 είναι 60 = 22· 3 · 5.
* Το 60 είναι το άθροισμα των δίδυμων πρώτων αριθμών 29 και 31, αφού 60 = 29 + 31.
* Το 60 είναι το άθροισμα τεσσάρων διαδοχικών πρώτων αριθμών, αφού 60 = 11 + 13 + 17 + 19.
* Το 60 βρίσκεται ανάμεσα σε δύο πρώτους αριθμούς, το 59 και το 61.
* Στην Ευκλείδεια γεωμετρία, όλες οι γωνίες ενός ισοπλεύρου τριγώνου είναι ίσες μεταξύ τους με άνοιγμα 60 μοιρών.
* Υπάρχουν τέσσερα στερεά του Αρχιμήδη που έχουν 60 κορυφές. Αυτά είναι: το κόλουρο εικοσάεδρο, το ρομβοεικοσιδωδεκάεδρο, το πεπλατυσμένο δωδεκάεδρο και το κόλουρο δωδεκάεδρο.
* Υπάρχουν δύο στερεά του Αρχιμήδη που έχουν 60 ακμές. Αυτά είναι: ο πεπλατυσμένος κύβος και το εικοσιδωδεκάεδρο.

## Το 60 στη Χημεία
* Ο ατομικός αριθμός 60 αντιστοιχεί στο νεοδύμιο.

## Το 60 στην Αστρονομία
* Ο Μεσιέ 60 είναι ένας ελλειπτικός γαλαξίας σε απόσταση 60 εκατομμυρίων ετών φωτός στον αστερισμό της Παρθένου.

## Αναφορές και παρατηρήσεις


## Εξωτερικοί σύνδεσμοι
* 
* 

Κατηγορία:Υψηλά σύνθετοι αριθμοί
Κατηγορία:Υπερτέλειοι αριθμοί
Γριάσδανη Αγίων Σαράντα

Η **Γριάζδανη** (στον προφορικό λόγο το 'δ' παραλείπεται) είναι μειονοτικό χωριό της Βορείου Ηπείρου στην Αλβανία με ελληνικής καταγωγής κάτοικους. Βρίσκεται στον νομο Αυλώνα και ανήκει στον δήμο Φοινίκης Βορείου Ηπείρου της επαρχίας των Αγίων Σαράντα. Υπάρχουν 2 εκδοχές για την προέλευση του ονόματος είτε είναι σλαβικής (Grazh­dan = Πολίτης) που είναι και η επικρατέστερη είτε είναι ελληνικής (από την Γρια Ζάνη που πρωτοέχτισε το χωριό). Γειτονικά χωριά είναι η Μάλτσιανη και η Σμίνετση.

Είναι ορεινό χωριό σε απόσταση αναπνοής απ’ τα ελληνοαλβανικά σύνορα. Βρίσκεται στην περιοχή Ριζά ανατολικά της πόλης των Αγίων Σαράντα και διοικητικά ανήκει στον Δήμο Φοινικαίων.

Από τα αρχαιολογικά ευρήματα βεβαιώνεται ότι η περιοχή κατοικήθηκε από την εποχή του βασιλέως Πύρρου.

Το 1664 στον κατάλογο του Μοναστηριού του Θεολόγου καταγράφονται 89 οικογένειες. Στον Στατιστικό Πίνακα Πληθυσμού Αργυροκάστρου (Βιλαετίου Ιωαννίνων), του έτους 1888, αριθμούνται 80 οικογένειες και 400 κάτοικοι. Η Γριάζδανη, σύμφωνα την απογραφή του 1913, είχε 260 κατοίκους και το 1927 έφθασε τους 339. Όλοι οι κάτοικοι ήταν Έλληνες.

Το 1875 με τη βοήθεια των μεταναστών που βρίσκονταν στην Πόλη, οικοδομήθηκε Δημοτικό σχολείο στην Ελληνική γλώσσα όπου το σχολικό έτος 1898-1899 είχε 15 μαθητές. Το σχολείο συνέχισε μέχρι το 1913. Ξαναλειτούργησε το έτος 1924 μέχρι το 1930, έκλεισε ξανά και ξαναλειτούργησε το 1935.

Κατά τη διάρκεια της επανάστασης του Λυκουρσίου το 1878 εναντίον των Τούρκων συμμετείχαν αρκετοί Γριαζδανίτες όπως και κάτοικοι από την ευρύτερη περιοχή των Ριζών.

Το χωριό υπέστη μεγάλη θηριωδία από την κομμουνιστική δικτατορία. Αριθμούνται πολλά θύματα. Ολόκληρες οικογένειες ξεκληρίστηκαν, εκτοπίστηκαν, φυλακίστηκαν και θανατώθηκαν

Από τη Γριάζδανη κατάγεται ο Νικόλαος Σταύρος, καθηγητής πολιτικών επιστημών στο Πανεπιστήμιο του Χάουαρντ των ΗΠΑ. Απεβίωσε το 2011. Υπήρξε μια από τις λίγες μαχητικές φωνές του Ελληνισμού. Αρκετά άρθρα του σε αμερικανικά ΜΜΕ μιλούσαν για τα δικαιώματα των Ελλήνων της Βορείου Ηπείρου, που καταπατήθηκαν βάναυσα από τις αλβανικές αρχές.

Σήμερα η Γριαζδανη αριθμεί ελάχιστους ηλικιωμένους, οι οποίοι βρίσκονται απομονωμένοι και αποκομμένοι απ’ τα υπόλοιπα χωριά του Δήμου. Οι συνθήκες διαβίωσης είναι πραγματικά δύσκολες λόγω της έλλειψης βασικών υποδομών, κυρίως όμως εξαιτίας του ανύπαρκτου οδικού δικτύου.

## Παραπομπές


## Εξωτερικοί σύνδεσμοι
grazhdani.com 

http://www.sfeva.gr/8C13DCA8.el.aspx

https://edromos.gr/i-voreioipeirotiki-diaspora-meros-ii%CE%84/ 

Κατηγορία:Χωριά του νομού Αυλώνα
Κατηγορία:Βόρεια Ήπειρος
Datsun GO

Το **Datsun Go** είναι το πρώτο αυτοκίνητο που κυκλοφόρησε η αναγεννημένη ιαπωνική αυτοκινητοβιομηχανία Datsun, και αναβίωσε την εταιρεία, για πρώτη φορά μετά τη διακοπή της το 1986, και πλέον ως θυγατρική της Nissan. Προς το παρόν, το Datsun Go και γενικότερα η θυγατρική εταιρεία είναι διαθέσιμα αποκλειστικά στις αναπτυσσόμενες αγορές της Ινδίας, της Νοτίου Αφρικής, της Ινδονησίας και της Ρωσίας.

Η επίσημη παρουσίαση του Go έγινε στις 15 Ιουλίου 2013 στο Νέο Δελχί και κυκλοφόρησε πρώτα στην Ινδία στις 19 Μαρτίου 2014, με την τότε τιμή του να κυμαίνεται στις 400.000 ρούπιες Ινδίας, δηλαδή 5.100 ευρώ της τότε ισοτιμίας.

## Εκδόσεις
Το **Datsun Go** επί του παρόντος έχει κυκλοφορήσει αποκλειστικά σε 5-πορτη hatchback έκδοση, ενώ δεν αποκλείεται μελλοντικά να υπάρξει και μια 3-πορτη εκδοχή του. Υπάρχουν και εκτιμήσεις ότι η Datsun πιθανώς να λανσάρει και μια έκδοση ντίζελ στο προσεχές μέλλον.

## Σχεδίαση
thumb|left|Η παρουσίαση του Datsun Go στις 15 Ιουλίου 2013.

Σχεδιαστικά, το Datsun Go δεν θυμίζει σε καμία λεπτομέρεια τα παλαιά αυτοκίνητα της Datsun. Αντιθέτως, έχει πολλά κοινά χαρακτηριστικά με το κοινής πλατφόρμας Nissan Micra 4ης γενιάς, από το οποίο έχει κληρονομήσει και μεγάλο μέρος από το εσωτερικό του, αν και σε πιο φθηνή εκδοχή, για λόγους μείωσης του κόστους. Το μήκος του οχήματος είναι 3.785 χιλιοστά και το πλάτος του 1.635 χιλιοστά, με αποτέλεσμα να ανήκει στην κατηγορία Β των αυτοκίνητων πόλης. Επίσης, το ύψος του είναι 1.485 χιλιοστά και το μεταξόνιο φτάνει τα 2.450 χιλιοστά.

## Τεχνικά χαρακτηριστικά
[thumb|left|Datsun Go+ 1.2 του 2014 στην [Τζακάρτα, Ινδονησία.]]

Για την κίνηση του Datsun Go έχει επιλεγεί ένας τρικύλινδρος σε σειρά (I3) βενζινοκινητήρας 1.198 cm³, ο οποίος χρησιμοποιείται και από το Nissan Micra Active. Ο κινητήρας αυτός αποδίδει 68 ίππους και 104 N·m, ισχύς μειωμένη για το Datsun Go σε σύγκριση με τις εκδοχές που τροφοδοτούν το Micra, προκειμένου να βελτιωθεί περαιτέρω η κατανάλωση καυσίμου.

## Datsun Go+
Στα τέλη του 2014 στην Ινδονησία και τον Ιανουάριο του 2015 στην Ινδία κυκλοφόρησε και μια πολυμορφική (MPV) έκδοση του Go, υπό την ονομασία **Datsun Go+**. Βασίζεται στην ίδια πλατφόρμα και φέρει τον ίδιο κινητήρα με το Go. Το μήκος του Go+ έχει αυξηθεί στα 3.995 χιλιοστά, ενώ οι άλλες διαστάσεις του παρέμειναν αμετάβλητες.

## Datsun Go Cross
Το **Datsun Go Cross** είναι μια crossover εκδοχή του Go+ με μεγαλύτερο ύψος, για καλύτερη ευχέρεια κίνησης εκτός δρόμου. Κυκλοφόρησε για πρώτη φορά στην Ινδονησία στις 18 Ιανουαρίου 2018 και σε 2 εκδοχές, με το 5-τάχυτο μηχανικό κιβώτιο και με το αυτόματο κιβώτιο CVT.

## Πηγές

# https://web.archive.org/web/20130719044119/http://www.motorbeam.com/cars/datsun-go/datsun-brand-launched-datsun-go-hatchback-specifications-revealed/
# http://www.autoblog.gr/2013/07/15/datsun-go-2014/

Κατηγορία:Μοντέλα Datsun
Κατηγορία:Αυτοκίνητα πόλης
2893 Πείροος

μικρογραφία|Η τροχιά του αστεροειδούς 2893 Πείροος
Ο **Πείροος (Peiroos)** είναι ένας αρκετά μεγάλος αστεροειδής της Τρωικής Ομάδας του Δία (επόμενο μέλος), με απόλυτο μέγεθος (όπως ορίζεται για το Ηλιακό Σύστημα) 8,992. Ανακαλύφθηκε το 1975 από το προσωπικό του Αστεροσκοπείου «Φελίξ Αγκυγιάρ» στο Ελ Λεονθίτο της Αργεντινής και πήρε το όνομά του από τον ομώνυμο Θρακιώτη πολεμιστή του Τρωικού Πολέμου.

## Φυσικά χαρακτηριστικά
Η μέση διάμετρος του Πειρόου εκτιμάται σε 87,5 χιλιόμετρα. Ο φασματικός τύπος του  είναι **D**, ενώ το γεωμετρικό άλβεδό του είναι 0,047 ± 0,008. Ο Πείροος περιστρέφεται γύρω από τον εαυτό του μία φορά κάθε 8 ώρες και 58 λεπτά.

## Δείτε επίσης
* Κατάλογος τρωικών αντικειμένων Δία (τρωικό στρατόπεδο)

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Πειροος
2891 Μακγκέτσιν

Ο **Μακγκέτσιν (McGetchin)** είναι ένας αστεροειδής που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,2. Ανακαλύφθηκε το 1980 από την Αμερικανίδα αστρονόμο Καρολίν Σουμέικερ σε φωτογραφίες που λήφθηκαν στο Αστεροσκοπείο του Πάλομαρ από τους Έλινορ Χέλιν και Σελτ Μπας. Η Σουμέικερ τον βάφτισε προς τιμή του Αμερικανού πλανητολόγου Τόμας Ρίτσαρντ Μακγκέτσιν (*Thomas Richard McGetchin*, 1936-1979).

## Φυσικά χαρακτηριστικά
Τα φυσικά χαρακτηριστικά του Μακγκέτσιν είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μακγκετσιν
2892 Φιλιπένκο

Ο **Φιλιπένκο (Filipenko)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,20. Ανακαλύφθηκε το 1983 από τη Σοβιετική (Ουκρανή) αστρονόμο Λιουντμίλα Καράτσκινα, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου χειρουργού Αλεξάνδρου Γκριγκόριεβιτς Φιλιπένκο, που είχε σώσει τη ζωή του συζύγου τής Καράτσκινα.

* Εξαιτίας και της σημαντικής εκκεντρότητας της τροχιάς του, ο Φιλιπένκο κατά το αφήλιό του φθάνει στα εξωτερικά (δηλαδή τα προς τον Δία) όρια της Κύριας Ζώνης.

## Φυσικά χαρακτηριστικά
Η μέση διάμετρος του Φιλιπένκο εκτιμάται σε 56,13 χιλιόμετρα. Ο φασματικός τύπος του  είναι **C** (ανθρακούχος), ενώ το γεωμετρικό άλβεδό του είναι 0,0466. Ο Φιλιπένκο περιστρέφεται γύρω από τον εαυτό του μία φορά κάθε 14 ώρες.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Φιλιπενκο
2894 Καχόφκα

Η **Καχόφκα (Kakhovka)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1978 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του από την ομώνυμη πόλη και ποτάμιο λιμάνι της Ουκρανίας, στην επαρχία της Χερσώνος.

## Φυσικά χαρακτηριστικά
Τα φυσικά χαρακτηριστικά της Καχόφκα είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Καχοφκα
2895 Μέμνων

μικρογραφία|Η τροχιά του αστεροειδούς 2895 Μέμνων
Ο **Μέμνων (Memnon)** είναι ένας αστεροειδής της Τρωικής Ομάδας του Δία (επόμενο μέλος), με απόλυτο μέγεθος (όπως ορίζεται για το Ηλιακό Σύστημα)  9,773. Ανακαλύφθηκε το 1981 από τον Αμερικανό αστρονόμο Νόρμαν Τόμας, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από τον ομώνυμο πολεμιστή του Τρωικού Πολέμου.

## Φυσικά χαρακτηριστικά
Τα κυρίως φυσικά χαρακτηριστικά του Μέμνονος είναι άγνωστα. Ο Μέμνων περιστρέφεται γύρω από τον εαυτό του μία φορά κάθε 7 ώρες και 30 λεπτά.

## Δείτε επίσης
* Κατάλογος τρωικών αντικειμένων Δία (τρωικό στρατόπεδο)

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μεμνων
2896 Πράις

Ο **Πράις (Preiss)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού επιστήμονα Γκύντερ Πράις (*Günther Preiss*).

* Ο Πράις κατά το περιήλιό του φθάνει ως τα εσωτερικά (δηλαδή τα προς τον `Ηλιο) όρια της Κύριας Ζώνης.

## Φυσικά χαρακτηριστικά
Τα φυσικά χαρακτηριστικά του Πράις είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Πραις
2897 Όλε Ρέμερ

Ο **`Ολε Ρέμερ (Ole Römer)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1932 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Δανού αστρονόμου Όλε Ρέμερ.

## Φυσικά χαρακτηριστικά
Τα κυρίως φυσικά χαρακτηριστικά του αστεροειδή είναι άγνωστα. Ο `Ολε Ρέμερ περιστρέφεται γύρω από τον εαυτό του μία φορά κάθε 2 ώρες 36 λεπτά και 3 δευτερόλεπτα, μία πολύ γρήγορη περιστροφή, ακόμα και για αστεροειδή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ολε Ρεμερ
Εκλογές Εθνοσυνέλευσης του Μπουτάν (2008)

Το Μπουτάν διεξήγαγε τις **πρώτες δημοκρατικές εκλογές για την Εθνοσυνέλευση**, που απαρτίζεται από 47 έδρες, στις 24 Μαρτίου του 2008, στις οποίες έλαβαν μέρος δύο πολιτικά κόμματα: το Κόμμα για την Ειρήνη και την Ευημερία στο Μπουτάν (DPT για το  *Druk Phuensum Tshogpa*), το οποίο προήλθε από τη συγχώνευση του Ενωμένου Λαϊκού Κόμματος του Μπουτάν και το Κόμμα Όλου του Λαού, υπό την ηγεσία του πρώην Πρωθυπουργού Γίγκμε Τίνλεϊ και το Δημοκρατικό Κόμμα του Λαού (PDP). Η συμμετοχή στις εκλογές ήταν 80%. To Σύνταγμα επικυρώθηκε στις 18 Ιουλίου του 2008. 

## Αποτελέσματα

## Παραπομπές


εκλογές 2008
Μπουταν
Mr. Porter

Ο **Denaun Porter** (γεννημένος στις 7 Δεκεμβρίου 1978), επίσης γνωστός ως **Mr. Porter** και **Kon Artis**, είναι ένας Αμερικανός ράπερ και μουσικός παραγωγός. Υπήρξε μέλος του rap group D12 από το Ντητρόιτ.

## Καριέρα
Ο Porter ήταν αρχικό μέλος του hip hop συγκροτήματος από το Ντιτρόιτ, D12.

Καθ' όλη τη διάρκεια της καριέρας του έχει κάνει παραγωγές και έχει εκτελέσει φωνητικά, παράγοντας τραγούδια για πολλούς αξιόλογους καλλιτέχνες όπως ο Eminem, ο Busta Rhymes, ο Snoop Dogg και ο 50 Cent (παρήγαγε το τραγούδι "P.I.M.P."). Ο Mr. Porter έχει επίσης κάνει την παραγωγή δυο τραγουδιών για το δισκογραφικό ντεμπούτο των Slaughterhouse, Welcome To: Our House.

Ο Denaun είναι ο τωρινός hype man του Eminem, μετά τον θάνατο του μέλους της μπάντας D12, Proof. Ακόμα έχει επίσημα υπογραφεί στην δισκογραφική του Eminem, Shady Records, ως παραγωγός και έχει δουλέψει με τους καλλιτέχνες της Shady: Slaughterhouse, Bad Meets Evil, 50 Cent και D12.

Ο Porter ήταν co-executive producer, μαζί με τον Eminem, για το ντεμπούτο άλμπουμ των Bad Meets Evil, **. Έχει επίσης κάνει μια cameo (σύντομη) εμφάνιση στο μουσικό τους βίντεο "Fast Lane", καθώς επίσης και στο "Forever" από τους Drake, Kanye West, Lil Wayne και Eminem, και το "No Love" από τον Eminem και τον Lil Wayne.

Ο Denaun σχεδιάζει να κυκλοφορήσει το ντεμπούτο του studio άλμπουμ *[[The Memo]]* μες στο 2013.

Στις 24 Μαρτίου 2012, ο Porter ανακοίνωσε μέσω Twitter ότι αποχώρησε από τους D12. Είπε πως ήθελε να επικεντρωθεί στο να γίνει solo καλλιτέχνης και παραγωγός, αλλά διευκρίνισε ότι δεν κρατάει καμία κακία σε άλλα μέλη του συγκροτήματος.

## Δισκογραφία

### Studio άλμπουμ
* *The Memo* (Τέλη 2013)

### Collaboration albums

* *[[Devil's Night (άλμπουμ)|Devil's Night]]* (με τους D12) (2001)
* *[[D12 World]]* (με τους D12) (2004)

### Mixtapes
* *Po Folks* (ως Kon Artis) (2003)
* *Nine* (2013)

### Guest εμφανίσεις

## Παραπομπές


Κατηγορία:Αμερικανοί μουσικοί παραγωγοί
Κατηγορία:Eminem
Κατηγορία:Αμερικανοί ράπερ
Κοινωνία Αξιών

Η **Κοινωνία Αξιών** είναι ελληνικό κεντρώο πολιτικό κόμμα το οποίο ιδρύθηκε στις 27 Απριλίου 2012 από τον καθηγητή του Οικονομικού Πανεπιστημίου Αθηνών Δημήτρη Μπουραντά, μαζί με στελέχη του επιχειρηματικού και ακαδημαϊκού κόσμου. Μετά από την παραίτηση του ιδρυτή του κόμματος Δημήτρη Μπουραντά, καθήκοντα Προέδρου ανέλαβε ο Στέλιος Φενέκος, ανώτατος αξιωματικός Π.Ν. ε.α., τον Δεκέμβριο του 2014. 

## Ιστορικό
Στις 28 Μαΐου 2012, πραγματοποιήθηκε η Ιδρυτική Συνδιάσκεψη του νεοσύστατου κόμματος. Μέσα από εκλογικές διαδικασίες, εξελέγη πρώτος πρόεδρος του κόμματος ο Δημήτρης Μπουραντάς, και αντιπρόεδρος ο Στέλιος Φενέκος, ενώ ψηφίστηκε και Διοικούσα Επιτροπή. Το κόμμα αποφάσισε να μην συμμετέχει στις εκλογές του Μαΐου του 2012.

Η Κοινωνία Αξιών αναφέρθηκε σχετικά με συνέδριο που οργάνωσε το κόμμα Δράση με στόχο τις προοπτικές συνεργασίας ή συνένωσης μεταρρυθμιστικών δυνάμεων τον Δεκέμβριο 2012 ενώ νωρίτερα είχε θεωρηθεί ότι οι απόψεις του προέδρου του κόμματος κινούνταν πολύ κοντά με αυτές σχηματισμών όπως της Δράσης. Το Νοέμβριο του 2012 γινόταν επίσης αναφορά σε πορεία συγχώνευσης με τους Δημοκρατικούς Έλληνες και την κίνηση των Αποστράτων. Τον Απρίλιο του 2013, έγινε κοινή συνέντευξη τύπου του κόμματος με την ηγεσία του κόμματος των Δημοκρατικών και αποφασίστηκε η μεταξύ τους συνεργασία στις ευρωεκλογές του 2014.

Στις ευρωεκλογές του 2019, η Κοινωνία Αξιών συνεργάστηκε με το Ποτάμι.

## Ιδεολογία και θέσεις
Η Κοινωνία Αξιών αυτοχαρακτηρίζεται ως κόμμα με ιδεολογικό προσανατολισμό τον κοινωνικό φιλελευθερισμό το οποίο εκπροσωπεί τον κοινωνικό κεντρώο χώρο. Μέσα από τις δράσεις της στοχεύει στην κοινωνική ευημερία, μέσω προώθησης των αξιών της Δημοκρατίας, της ελευθερίας και των δικαιωμάτων και των υποχρεώσεων του ανθρώπου και του πολίτη.

Θεωρείται ότι το κόμμα τοποθετείται στο μεταρρυθμιστικό, κοινωνικό κέντρο. Το πρόγραμμα της Κοινωνίας Αξιών όπως παρουσιάζεται στα Μέσα Μαζικής Ενημέρωσης περιλαμβάνει μεταρρυθμίσεις στη παιδεία, αναδιάρθρωση του δημοσίου τομέα, του τρόπου διενέργειας των εξοπλιστικών προγραμμάτων, χρήση νέων τεχνολογιών, εξυγίανση για τα ασφαλιστικά ταμεία. Προτείνει συγκεκριμένο πρόγραμμα για την ανεργία και για το σωφρονιστικό σύστημα, ενώ το κόμμα δίνει βάση στο σχεδιασμό αναλυτικών προγραμμάτων για όλες τις εκπαιδευτικές βαθμίδες με στόχο τη στήριξη και προώθηση της προσωπικής ανάπτυξης των εκπαιδευομένων.

Στο ζήτημα της αγροτικής πολιτικής, το κόμμα θεωρεί ότι η αγροτική οικονομία είναι ένας από τους βασικότερους πυλώνες ανάπτυξης της ελληνικής οικονομίας και θα αντιμετωπιστεί όχι ως θεσμός που βασίζεται σε επιδοτήσεις, αλλά σε οικονομίες κλίμακος και συνέργειες ώστε να γίνει καλύτερη αξιοποίηση των συντελεστών παραγωγής με αλλαγή του παραδοσιακού μοντέλου καλλιέργειας.

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
* 

Κατηγορία:Ελληνικά πολιτικά κόμματα
Κατηγορία:Φιλελεύθερα κόμματα στην Ελλάδα
2898 Νέουβο

Ο **Νέουβο (Neuvo)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου και του έδωσε το όνομα του εγγονού του, Ούργιο Νέουβο.

* Αξιοσημείωτη είναι η πολύ μικρή εκκεντρότητα της τροχιάς του Νέουβο, δηλαδή η τροχιά του είναι σχεδόν κυκλική.

## Φυσικά χαρακτηριστικά
Τα φυσικά χαρακτηριστικά του Νέουβο είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Νεουβο
2899 Ρουνρούν Σω

Ο **Ρουνρούν Σω (Runrun Shaw)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,346. Ανακαλύφθηκε το 1964 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του προς τιμή του κινηματογραφικού παραγωγού στο Χονγκ Κονγκ και ευεργέτη Σερ Ρουν-ρουν Σω (γενν. 1907).

## Φυσικά χαρακτηριστικά
Τα φυσικά χαρακτηριστικά του Ρουνρούν Σω είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ρουνρουν Σω
2900 Λούμπος Πέρεκ

Ο **Λούμπος Πέρεκ (Luboš Perek)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1972 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του ομώνυμου αστρονόμου (γενν. το 1919), συμπατριώτη και συνεργάτη του Κόχουτεκ.

## Φυσικά χαρακτηριστικά
Τα φυσικά χαρακτηριστικά του Λούμπος Πέρεκ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λουμπος Περεκ
91 (αριθμός)

Το **91** (ενενήντα ένα) είναι ο φυσικός αριθμός που βρίσκεται μετά από το 90 και πριν από το 92. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 91 συμβολίζεται ως **XCI** στο ρωμαϊκό σύστημα αρίθμησης και ως ϟA΄ ή **Ϟα΄** στο ελληνικό σύστημα αρίθμησης.

## Στα μαθηματικά
* Το 91 είναι ένας σύνθετος αριθμός,  αφού οι φυσικοί διαιρέτες του είναι 1, 7, 13 και 91, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 92.
* Το ανάπτυγμα πρώτων παραγόντων του 91 είναι 91 = 7 · 13.
* Το 91 είναι ημιπρώτος αριθμός, διότι αποτελεί γινόμενο δύο πρώτων αριθμών (7 · 13).

### Οι βασικές πράξεις του 91
*Οι τετραγωνικές ρίζες του 91 είναι κατά προσέγγιση οι δύο άρρητοι αριθμοί ±9,5393920141694564915262158602323
* \mathrm{91! =  \prod_{i=1}^{91} i \simeq 1,352001527678402962551665687595 \cdot 10^{140}} 
* \mathrm{ {}^291 = 91 \uparrow\uparrow 2 = 91^{91} \simeq 1,8739875497044403588343023979942 \cdot 10^{178}} 

## Το 91 στη Χημεία
* Ο ατομικός αριθμός 91 αντιστοιχεί στο πρωτακτίνιο.

## Το 91 στην Αστρονομία
* Ο Μεσιέ 91 είναι ένας ραβδωτός σπειροειδής γαλαξίας Σίφερτ σε απόσταση 55 εκατομμυρίων ετών φωτός στον αστερισμό Κόμη Βερενίκης.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Μάριος Χάκκας

Ο **Μάριος Χάκκας** (Μακρακώμη Φθιώτιδας, 1931 - 5 Ιουλίου 1972) ήταν Έλληνας λογοτέχνης. Εξαιτίας των πολιτικών του φρονημάτων υπέστη διώξεις, ιδιαίτερα κατά τη δικτατορία των συνταγματαρχών.

## Βιογραφία
Τα παιδικά και νεανικά του χρόνια τα έζησε στην Καισαριανή, με την οποία συνδέθηκε συναισθηματικά, κάτι που διαφαίνεται και στα θέματα των έργων του. Σε ηλικία 19 ετών ενώ φοιτούσε στη Σχολή Σαμαρειτών του Ελληνικού Ερυθρού Σταυρού, βοήθησε εθελοντικά τους φυλακισμένους στη Γυάρο. Στις 30 Απριλίου 1954 συνελήφθη  και καταδικάστηκε σε φυλάκιση 4 ετών, με αποτέλεσμα να αναγκαστεί να διακόψει τις σπουδές του στο Πάντειο Πανεπιστήμιο.

Στα μέσα της δεκαετίας του '60 εξέδωσε την πρώτη του ποιητική συλλογή με τίτλο "Όμορφο καλοκαίρι" (ήταν και η μοναδική που εκδόθηκε όσο ζούσε ο συγγραφέας). Έπειτα από το πραξικόπημα και την εγκαθίδρυση της χούντας, υπέστη διώξεις και φυλάκιση ενός μήνα για το γεγονός ότι ήταν στέλεχος της ΕΔΑ (1960-67). Στα τελευταία χρόνια της ζωής του έγραψε τρία θεατρικά μονόπρακτα.
 
Απεβίωσε από καρκίνο σε ηλικία 41 ετών, στη διάρκεια της δικτατορίας.

## Επιλεγμένα έργα
*"Όμορφο καλοκαίρι" (1965)
*"Ο Τυφεκιοφόρος του εχθρού" (1966)
*"Ο Μπιντές και άλλες ιστορίες" (1971)
*"Ενοχή" (θεατρικό μονόπρακτο)
*"Αναζήτηση" (θεατρικό μονόπρακτο)
*"Κλειδιά"  (θεατρικό μονόπρακτο)
*"Το κοινόβιο" (1972)

## Παραπομπές


## Εξωτερικοί σύνδεσμοι
*Βιογραφία του συγγραφέα

Κατηγορία:Έλληνες συγγραφείς του 20ού αιώνα
2902 Βέστερλουντ

Ο **Βέστερλουντ (Westerlund)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,4. Ανακαλύφθηκε το 1980 από τον Σουηδό αστρονόμο Κλάες-Ίνγκβαρ Λάγκερκβιστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων. Ο αστεροειδής πήρε το όνομά του προς τιμή του Σουηδού αστρονόμου Μπενγκτ Βέστερλουντ (1921-2008).

* Ο Βέστερλουντ κοντά στο περιήλιό του βρίσκεται στα εσωτερικά (δηλαδή τα προς τον `Ηλιο) όρια της Κύριας Ζώνης.

## Φυσικά χαρακτηριστικά
Ο φασματικός τύπος του Βέστερλουντ είναι **Sq** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βεστερλουντ
2903 Τζουχάι

Ο **Τζουχάι (Zhuhai)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,611. Ανακαλύφθηκε το 1981 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την ομώνυμη κινεζική πόλη.

Ο Τζουχάι ανήκει στην Οικογένεια αστεροειδών της Μαρίας.

## Φυσικά χαρακτηριστικά
Τα κυρίως φυσικά χαρακτηριστικά του Τζουχάι είναι άγνωστα. Ο Τζουχάι περιστρέφεται γύρω από τον εαυτό του μία φορά κάθε 5 ώρες και 16 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τζουχαι
2904 Μίλμαν

Ο **Μίλμαν (Millman)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Καναδού αστρονόμου Πήτερ Μίλμαν (1906-1990).

## Φυσικά χαρακτηριστικά
Η μέση διάμετρος του Μίλμαν εκτιμάται σε 16,88 ± 2,0 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,142 ± 0,041.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μιλμαν
2905 Πλάσκετ

Ο **Πλάσκετ** (*Plaskett*) είναι αστεροειδής της Κύριας Ζώνης Αστεροειδών με απόλυτο μέγεθος, όπως ορίζεται για το Ηλιακό Σύστημα, 12,1. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Καναδού αστρονόμου Τζων Πλάσκετ (*John Stanley Plaskett*, 1865-1941) και του γιου του, Χάρρυ Πλάσκετ (*Harry Hemley Plaskett*, 1893-1980).

## Φυσικά χαρακτηριστικά
Ο φασματικός τύπος του Πλάσκετ είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Πλασκετ
50 (αριθμός)

Το **50** (πενήντα) είναι ο φυσικός αριθμός που βρίσκεται μετά από το 49 και πριν από το 51. Είναι άρτιος αριθμός, αφού 50:2 = 25, δηλαδή διαιρείται με το 2, στο σύνολο των φυσικών αριθμών. Ο αριθμός 50 συμβολίζεται ως **L** στο ρωμαϊκό σύστημα αρίθμησης και ως Λ´ ή λ΄ στο ελληνικό σύστημα αρίθμησης.

## Στα μαθηματικά
* Το 50 είναι σύνθετος αριθμός,  αφού οι φυσικοί διαιρέτες του είναι 1, 2, 5, 10, 25 και 50, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 51.
* Το ανάπτυγμα πρώτων παραγόντων του 50 είναι 50 = 2 ·52.

## Το 50 στη Χημεία
* Ο ατομικός αριθμός 50 αντιστοιχεί στον κασσίτερο.

## Το 50 στην Αστρονομία
* Το Μεσιέ 50 είναι ανοικτό σμήνος σε απόσταση περίπου 3.200 ετών φωτός στον αστερισμό Μονοκέρως.

## Αναφορές και παρατηρήσεις


## Εξωτερικοί σύνδεσμοι
* 
* 

Κατηγορία:Σύνθετοι αριθμοί
48 (αριθμός)

Το **48** (σαράντα οκτώ) είναι ο φυσικός αριθμός που βρίσκεται μετά από το 47 και πριν από το 49. Είναι άρτιος αριθμός, αφού 48:2 = 24, δηλαδή διαιρείται με το 2, στο σύνολο των φυσικών αριθμών. Ο αριθμός 48 συμβολίζεται ως **XLVΙII** στο ρωμαϊκό σύστημα αρίθμησης και ως ΜΗ´ ή μη΄ στο ελληνικό σύστημα αρίθμησης.

## Στα μαθηματικά
* Το 48 είναι ένας σύνθετος αριθμός,  αφού οι φυσικοί διαιρέτες του είναι 1, 2, 3, 4, 6, 8, 12, 16, 24 και 48, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 49. Aποτελεί υψηλά σύνθετο αριθμό καθώς διαθέτει περισσότερους διαιρέτες (9) από όλους τους αριθμούς που προηγούνται πριν από αυτόν.
* Το 48 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο.
* Το ανάπτυγμα πρώτων παραγόντων του 48 είναι 48 = 24 ·3.
* Είναι ψευδο-φίλιος αριθμός με τον 75 καθώς το σύνολο των διαιρετών του 48 ισούται με τον αριθμό αυτό + 1, και αντίστροφα το σύνολο των διαιρετών του 75 με το 48+1.

## Το 48 στη Χημεία
* Ο ατομικός αριθμός 48 αντιστοιχεί στο κάδμιο.

## Το 48 στην Αστρονομία
* Το Μεσιέ 48 είναι ένα ανοικτό σμήνος σε απόσταση 1.500 ετών φωτός στον αστερισμό Ύδρα.

## Αναφορές και παρατηρήσεις


## Εξωτερικοί σύνδεσμοι

Κατηγορία:Υψηλά σύνθετοι αριθμοί
Κατηγορία:Υπερτέλειοι αριθμοί